CELEX: 32021D0487
Language: lt
Date: 1616371200000
Title: Tarybos sprendimas (BUSP) 2021/487 2021 m. kovo 22 d. kuriuo iš dalies keičiamas Sprendimas (BUSP) 2018/653 dėl civilinėms krizių valdymo misijoms skirtų sandėliavimo pajėgumų sukūrimo ir pratęsiamas jo galiojimas

2021 3 23   
               
               
                  LT
               
               
                  Europos Sąjungos oficialusis leidinys
               
               
                  L 100/13
               
            
         TARYBOS SPRENDIMAS (BUSP) 2021/487
         2021 m. kovo 22 d.
         kuriuo iš dalies keičiamas Sprendimas (BUSP) 2018/653 dėl civilinėms krizių valdymo misijoms skirtų sandėliavimo pajėgumų sukūrimo ir pratęsiamas jo galiojimas
         EUROPOS SĄJUNGOS TARYBA
         atsižvelgdama į Europos Sąjungos sutartį, ypač į jos 28 straipsnio 1 dalį, 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     civilinių krizių valdymo operacijų tikslu turėtų būti tenkinami greitojo dislokavimo poreikiai ir vykdomi veiklos reikalavimai;
                  
               
                     (2)
                  
                  
                     2018 m. balandžio 26 d. Taryba priėmė Sprendimą (BUSP) 2018/653 dėl civilinėms krizių valdymo misijoms skirtų sandėliavimo pajėgumų sukūrimo (1);
                  
               
                     (3)
                  
                  
                     Sprendimo (BUSP) 2018/653 6 straipsnyje numatyta peržiūra siekiant įvertinti to sprendimo 4 straipsnio 1 dalyje nurodytą orientacinę finansavimo sumą, atsižvelgiant į sumą, kuri laikoma būtina civilinių bendros saugumo ir gynybos politikos misijų prašymams, ir siekiant įvertinti tokių misijų, kitų Sąjungos operatyvinių veiksmų ir Europos Sąjungos specialiųjų įgaliotinių besivystančius poreikius. Tokį vertinimą atliko Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) ir Europos Komisija. 2019 m. gruodžio mėn. ir 2020 m. sausio mėn. tos peržiūros rezultatai buvo aptarti su atitinkamais Tarybos parengiamaisiais organais ir susitarta, kad orientacinės finansavimo sumos peržiūrėti nereikia;
                  
               
                     (4)
                  
                  
                     pagal Sprendimo (BUSP) 2018/653 7 straipsnį, kuriame numatyta galimybė Tarybai nuspręsti tą sprendimą pratęsti, vyriausiasis įgaliotinis ir Komisija savo kas šešis mėnesius teikiamoje ataskaitoje Tarybai rekomendavo Sprendimą (BUSP) 2018/653 pratęsti 18 mėnesių, įskaitant šešių mėnesių laikotarpį tuo sprendimu nustatytų sandėliavimo pajėgumų finansiniam ir administraciniam užbaigimui;
                  
               
                     (5)
                  
                  
                     vyriausiasis įgaliotinis ir Komisija turi reikiamai pasirengti būsimai sandėliavimo tvarkai ir ne vėliau kaip 2021 m. birželio mėn. Tarybai pateikti savo pirminę rekomendaciją,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2018/653 iš dalies keičiamas taip:
            
                        1)
                     
                     
                        3 straipsnyje įrašomos šios dalys:
                        
                           „5.   Švedijos civilinių nenumatytų atvejų agentūra užtikrins visišką sandėliavimo veiklos pajėgumą iki šio sprendimo galiojimo pabaigos. Dėl tam skirtos išsamios tvarkos susitaria Švedijos civilinių nenumatytų atvejų agentūra, civilinės operacijos vadas ir kompetentingos Komisijos tarnybos.
                        
                        
                           6.   Sandėliavimo pajėgumų operatorius užtikrina sklandų perėjimą prie būsimos sandėliavimo tvarkos ir perdavimą, laikantis civilinės operacijos vado ir kompetentingos Komisijos tarnybos nurodymų.“;
                        
                     
                  
                        2)
                     
                     
                        4 straipsnio 1 dalis pakeičiama taip:
                        
                           „1.   Šio sprendimo įgyvendinimui skirta orientacinė finansavimo suma 54 mėnesių laikotarpiui nuo 3 dalyje nurodyto susitarimo sudarymo dienos yra 46 197 384,22 EUR.“;
                        
                     
                  
                        3)
                     
                     
                        7 straipsnis pakeičiamas taip:
                        
                           „7 straipsnis
                           Įsigaliojimas ir galiojimo pabaiga
                           Šis sprendimas įsigalioja jo priėmimo dieną. Jis nustoja galioti po 54 mėnesių nuo 4 straipsnio 3 dalyje nurodyto susitarimo sudarymo dienos.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. kovo 22 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 108, 2018 4 27, p. 22.